НАРОДНО ЧИТАЛИЩЕ „СВЕТЛИНА 1919”, с. АЛДОМИРОВЦИ

общ. СЛИВНИЦА, обл. СОФИЯ

**П Л А Н – П Р О Г Р А М А**

**ЗА ДЕЙНОСТТА НА НЧ „СВЕТЛИНА 1919”, с. АЛДОМИРОВЦИ ЗА 2018г**.

ЦЕЛИ И ЗАДАЧИ В ДЕЙНОСТТА НА ЧИТАЛИЩЕТО

1. МИСИЯ НА ЧИТАЛИЩЕТО

Читалището е типично [българска](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8%D1%8F) [обществено- културна институция](https://bg.wikipedia.org/wiki/%D0%98%D0%BD%D1%81%D1%82%D0%B8%D1%82%D1%83%D1%86%D0%B8%D1%8F), която изпълнява учебно-просветителски функции и самодейност. Дълбоката връзка с миналото, с традициите, с образователния процес, културата и благотворителността е в основата на авторитета на едно читалище и на неговото легитимиране в обществото.

2. ЦЕЛИ НА ЧИТАЛИЩЕТО

Целите на читалището са да задоволят потребностите на гражданите свързани с:

● запазване на обичаите и традициите на българския народ в общината

Българските народни обичай са тясно преплетени с бита, живота, фолклора и манталитета на нашия народ. Народните традиции, които сме запазили успешно през вековете формират морала и културата ни като българи. Ще запазим и съхраним традициите, когато се научим да уважаваме миналото си и да предадем това, което сме научили на идните поколения.

Народно читалище „Светлина 1919”, с. Алдомировци прави това чрез фолклорните си танцови състави 3 / три / на брой, който обогатяват и пазят изконните български ценности чрез фолклорът и по този начин го предава на младото поколение, което още от ранна детска възраст започва да обича, пази и популяризира това наше вековно богатство.

Читалището има и Женска вокална група, която изпълнява народни песни. Женската ни вокална група има в репертоара си песни, които са автентичен песенен фолклор точно от нашата община. С тях групата е участвала във фестивали на автентичното фолклорно творчество, като по този начин сме се постарали да популяризираме местния фолклор и на национално ниво.

НЧ „Светлина 1919” разполага с етнографска фолклорна сбирка, събрана с помощта на месното население, като по този начин искаме да запазим за идните поколения спомена за бита, обичайте и начина на живот на нашите деди.

И тази година читалището ще се стреми да доразвие Детската вокална група, която да продължи традицията и песните да се предават от поколение на поколение.

● осигуряване на достъп до информация

Още от древността библиотеките са наричани „люлки на демокрацията” заради богатството от знания и идеи, еднакво достъпни за всички възрасти и социални слоеве. Днес библиотеките се превръщат в информационен и общностен център, където книгите съжителстват с компютрите. Прилагайки новите технологии, библиотеките имат възможността да добавят към книжните си фондове неизмерими електронни източници на информация.

Библиотечно- информационната дейност е част от дейността на читалището. Библиотеката към НЧ „Светлина 1919”, разполага с богат книжен фонд от всички отрасли на човешкото знание- 20 322 библиотечни единици и ИКТ оборудване по Програма „Глоб@лни библиотеки- България”, включващо три компютъра, мултифункционално печатащо устройство и мултимедиен проектор с екран. Тези информационни ресурси позволяват на библиотеката да осигури лесен и равнопоставен достъп до информация, знание, комуникации и електронни услуги на всеки жител и гост на селището без значение от пол, възраст, религия, етнос и социален статус.

ОСНОВНИ ЗАДАЧИ

Чрез библиотечно- информационната си дейност читалището изпълнява функциите на духовен и информационен център в населеното място. Библиотеката има задача да осигури право на всеки гражданин равноправен и свободен достъп до библиотечно- информационното обслужване и да съдейства за изграждането на гражданското общество. Привлича нови читатели от различни възрастови групи. Обслужва бързо, качествено и любезно , участва в мероприятията на читалището, организира културно- масови мероприятия свързани с дейността на библиотеката.

Библиотеката организира и провежда инициативи свързани с книгата- литературни четения, посещение на ученици с цел запознаване с фонда и създаване на интерес към четенето. Това дава възможност на по- малките читатели да разберат, че четенето на книги не е само приятно занимание за свободните часове, но и предпоставка за успех. То подпомага мисленето, дава основа за формиране на мнение, прави ги способни да го изразят, спомага за тяхното духовно и естетическо развитие. В тази връзка библиотеката отбелязва Световния ден на книгата и авторското право и Международния ден на детската книга.

Читалището е място, където широк кръг от хора общуват с различни изкуства и се занимават с творчество.

МЕРОПРИЯТИЯ ПО ОСНОВНИТЕ ДЕЙНОСТИ

- Попълване и обогатяване на етнографската музейна сбирка на читалището

Срок: постоянен

Отг.: настоятелство

- Организация, подготовка и честване на Бабинден

Бабинден е един от големите народни женски празници, посветен на "бабите" - жените, които помагат при раждане, и на младите булки и невести, които са раждали. Както всяка година, така и тази самодейците при читалището ще пресъздадат празника в залата на читалището.

Срок: до 21.01.2018 г.

Отг.: секретар

- **145 години от гибелта на Васил Левски**

**Литературно четене и презентация посветено на живота и делото на Апостола .**

Срок: до 19.02.2018 г.

Отг.: библиотекар

- Ден на любителското художествено творчество

Баба Марта носи настроение и радост на всички българи, а Първи март е празничен и за всички любители - самодейци, които влагат цялото си сърце в любимото занимание - в читалища, културни домове, кръжоци и клубове.

Срок: до 01.03.2018г.

Отг.: секретар и библиотекар

- Националнен празник на Република България

Презентация посветена на националния празник на Република България

Срок: до 03.03.2018 г.

Отг.: настоятелство и секретар

- Седмица на детската книга и Световен ден на книгата и авторското право

Запознаване с библиотечния фонд, четене на приказки и детски енциклопедии с деца от ЦДГ „Мики Маус” и ОУ „Иван Вазов” и други

Срок: Април 2018г.

Отг.: библиотекар

- Великденските празници

Конкурс за великденско яйце.

Срок: до 18.04.2018 г.

Отг.: секретар, библиотекар

- Международен ден на музеите

Разходки във виртуални музеи.

Срок: до 18.05.2018 г.

Отг.: секретар

- Ден на славянската писменост и култура

Денят на българската просвета и култура и на славянската писменост е [български официален празник](https://bg.wikipedia.org/wiki/%D0%9E%D1%84%D0%B8%D1%86%D0%B8%D0%B0%D0%BB%D0%BD%D0%B8_%D0%BF%D1%80%D0%B0%D0%B7%D0%BD%D0%B8%D1%86%D0%B8_%D0%B2_%D0%91%D1%8A%D0%BB%D0%B3%D0%B0%D1%80%D0%B8%D1%8F), честван на [24 май](https://bg.wikipedia.org/wiki/24_%D0%BC%D0%B0%D0%B9). На този ден в [България](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D0%B8%D1%8F) се чества българската просвета, [култура](https://bg.wikipedia.org/wiki/%D0%91%D1%8A%D0%BB%D0%B3%D0%B0%D1%80%D1%81%D0%BA%D0%B0_%D0%BA%D1%83%D0%BB%D1%82%D1%83%D1%80%D0%B0) и създаването на [глаголицата](https://bg.wikipedia.org/wiki/%D0%93%D0%BB%D0%B0%D0%B3%D0%BE%D0%BB%D0%B8%D1%86%D0%B0) от [Кирил и Методий](https://bg.wikipedia.org/wiki/%D0%9A%D0%B8%D1%80%D0%B8%D0%BB_%D0%B8_%D0%9C%D0%B5%D1%82%D0%BE%D0%B4%D0%B8%D0%B9), известни още и като Солунските братя. Участие на танцовите състави в празничната програма и празник на община Сливница .

Срок. 24.05.2018 г.

Отг.: настоятелство и ръководител самодейни състави

- Ден на детето

НЧ „Светлина 1919”, Алдомировци отбелязва празника с рисунка на асфалт с децата от Детската градина и училището с. Алдомировци. Място- пред сградата на читалището.

Срок: до 01.06.2018 г.

Отг.: секретар

**- Ден на Ботев и на загиналите за свободата и независимостта на България**

Отбелязване с едноминутно мълчание в 12:00 ч. Литературно четене в библиотеката на читалището посветено на делото на Ботев.

Срок: 02.06.2018 г.

Отг.: библиотекар

- Свети Дух- празник на с. Алдомировци

Подготовка за празника на селото.

Срок: до 16.06.2018 г.

Отг.: персонал на читалището и ръководител състави

- Съединението на Република България

Запознаване с историята за Съединението на Р. България и презентация.

Срок: до 06.09.2018 г.

Отг.: секретар и библиотекар

- Независимостта на Република България

Тематична изложба.

Срок: до 22.09.2018г.

Отг.: библиотекар

- Подготовка за започване на новия творчески сезон

Срок: до 01.10.2017 г.

Отг.: настоятелство и секретар

- Ремонтни дейности

Срок: постоянен

Отг.: настоятелство

- Ден на народните будители

# Презентация

Срок: до 01.11.2018 г.

Отг.: секретар и библиотекар

- Честване на Сръбско- българската война

Тематична изложба посветена на Сръбско- българската война.

Срок: до 20.11.2018 г

Отг.: библиотекар

ЦЕЛОГОДИШНО

Подготовка и участия на Фолклорните състави и Вокалната група в местни и общински мероприятия, национални и международни фестивали /според Националния културен календар/.

Срок: постоянен

Отг.: ръководител състав

ръководител вокална група

АДМИНИСТРАТИВНА И СТОПАНСКА ДЕЙНОСТ

Настоятелството да провежда заседания най- малко веднъж на два месеца

Срок: постоянен

Отг.: председател

Осигуряване на средства за ремонтни дейности на сградата на читалището

Срок: постоянен

Отг.: настоятелство

Работа по проекти за допълваща субсидия за подпомагане дейността на народните читалища, попълване на библиотечните фондове по програма „Българските библиотеки- съвременни центрове за четене и информираност” към Министерство на културата и програма „Глобални библиотеки България” и други.

Срок: съгласно изискванията

Отг.: настоятелството

Секретар:

/ В. Ангелова/